Ալավերդու համայնքապետարանում, ինչպես պարզվեց, տանիքների նորոգման համար որեւէ ծրագիր այս տարի նախատեսված չէ, բնակշահագործողն էլ գումար չունի՝ սեփական միջոցներով խնդիրը վերացնելու համար, կառավարության կողմից եւս համապատասխան ֆինանսավորում այս պահի դրությամբ չկա, ասում է փոխհամայնքապետը: Ինչ վերաբերվում է կոնկրետ տվյալ շենքի խնդրին, փոխքաղաքապետն առաջարկում է դիմում ներկայացնել քաղաքապետարան, որպեսզի համապատասխան բաժնի աշխատակիցն այցելի եւ ուսումնասիրի խնդիրը. «Ես ասում եմ՝ դա իրենց սեփականությունն է, բայց ո՛չ համայնքապետարանն է ձեռքերը լվանում, ո՛չ էլ ԲՇՏ-ն, մենք պատրաստ ենք մեր բնակիչների կողքին լինել»,- ասաց փոխքաղաքապետ Արթուր Վարոսյանը: